nibzard/narodne-novine-full-text-markdown huggingface dataset:
## Pravilnik o izmjenama dopunama Pravilnika o elektromagnetskoj kompatibilnosti (EMC)

### NN 5/2010 (11.1.2010.), Pravilnik o izmjenama dopunama Pravilnika o elektromagnetskoj kompatibilnosti (EMC)

MINISTARSTVO MORA, PROMETA I INFRASTRUKTURE

127

Na temelju članka 5. stavka 1. i 2. Zakona o tehničkim zahtjevima za proizvode i ocjeni sukladnosti (»Narodne novine«, broj 158/03. i 79/07.) ministar mora, prometa i infrastrukture, uz prethodno mišljenje ministra nadležnog za gospodarstvo, donosi

PRAVILNIK

O IZMJENAMA I DOPUNAMA PRAVILNIKA O ELEKTROMAGNETSKOJ KOMPATIBILNOSTI (EMC)

Članak 1.

U Pravilniku o elektromagnetskoj kompatibilnosti (EMC) (»Narodne novine«, broj 112/08.) u članku 8. iza stavka 4. dodaje se novi stavak 5. koji glasi:

»(5) Rješenjem o ovlasti iz stavka 1. ovoga članka tijelu za ocjenjivanje sukladnosti određuje se identifikacijski broj pod kojim se ovlašteno tijelo za ocjenjivanje sukladnosti vodi na popisu ovlaštenih tijela za obavljanje postupka ocjenjivanja sukladnosti električne i druge tehničke opreme. Ovlašteno tijelo upisuje svoj identifikacijski broj u izdanu potvrdu o sukladnosti električne i druge tehničke opreme. Popis ovlaštenih tijela za obavljanje postupka ocjenjivanja sukladnosti električne i druge tehničke opreme vodi Ministarstvo, koje ga redovito dopunjuje i objavljuje na svojim internetskim stranicama.«

U dosadašnjem stavku 5., koji postaje stavak 6., riječi: »važi do ukidanja« zamjenjuju se riječima: »može se vremenski ograničiti ili važiti do ukidanja«.

Dosadašnji stavci 6., 7., 8., 9., 10., 11. i 12. postaju stavci 7., 8., 9., 10., 11., 12. i 13.

U dosadašnjem stavku 10., koji je postao stavak 11., riječi: »stavka 9.« zamjenjuju se riječima: »stavka 10.«, a u dosadašnjem stavku 12., koji je postao stavak 13., riječi: »stavka 11.« zamjenjuju se riječima: »stavka 12.«.

Članak 2.

U članku 13. stavku 1. iza riječi: »članka 7. stavka 7. i 8.« riječ: »i« zamjenjuje se zarezom, a iza riječi: »članka 8. stavka 1. podstavka 1.« dodaju se riječi: »i Dodatka 3. točke 2. podstavka 5.«.

U stavku 4. riječi: »31. prosinca 2009. godine« zamjenjuju se riječima: »30. lipnja 2010. godine«.

Članak 3.

U članku 15. riječi: »članka 8. stavka 11. i 12.« zamjenjuju se riječima: »članka 8. stavka 12. i 13«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/09-02/79
Urbroj: 530-10-09-3
Zagreb, 30. prosinca 2009.

Ministar
Božidar Kalmeta, dipl. ing., v. r.

Pravilnik, NN 5/2010-127
## Odluka Hrvatske agencije za poštu i elektroničke komunikacije, klasa: 001-01/09-05/07 od 16. prosinca 2009. godine

### NN 5/2010 (11.1.2010.), Odluka Hrvatske agencije za poštu i elektroničke komunikacije, klasa: 001-01/09-05/07 od 16. prosinca 2009. godine

5 11.01.2010 Odluka Hrvatske agencije za poštu i elektroničke komunikacije, klasa: 001-01/09-05/07 od 16. prosinca 2009. godine

HRVATSKA AGENCIJA ZA POŠTU I ELEKTRONIČKE KOMUNIKACIJE

135

Hrvatska agencija za poštu i elektroničke komunikacije na temelju članka 69. st. 2. Zakona o igrama na sreću (»Narodne novine« br. 87/09) i članka 18. Zakona o elektroničkim komunikacijama (»Narodne novine« 73/08), na temelju odluke Vijeća Hrvatske agencije za poštu i elektroničke komunikacije na sjednici održanoj 16. prosinca 2009. g., donosi

ODLUKU

1. Daje se prethodna suglasnost na članak 9. st. 3. i 4. Pravilnika o priređivanju nagradnih igara, u tekstu koji je Hrvatskoj agenciji za poštu i elektroničke komunikacije dostavilo Ministarstvo financija aktom klase: 461-01/09-01/449, urbroj: 513-07-21-07/09-04, od 14. prosinca 2009. godine.

2. Ova odluka stupa na snagu danom donošenja.

3. Ova odluka objavit će se u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Hrvatska agencija za poštu i elektroničke komunikacije (u daljnjem tekstu: HAKOM) je 14. prosinca 2009. g. zaprimila zahtjev Ministarstva financija za izdavanjem suglasnosti na odredbe na članka 9. st. 3. i 4. Pravilnika o priređivanju nagradnih igara.

Naime, člankom 69. st. 2. Zakona o igrama za sreću (»Narodne novine« br. 87/09), propisano je da se prijavljivanje sudionika u nagradnim igrama putem poziva u svim oblicima elektroničkih komunikacijskih mreža te putem SMS usluga ne smatra posebnom uplatom za sudjelovanje, pod uvjetom da cijena po pozivu odnosno SMS usluzi ne prelazi iznos utvrđen posebnim propisom koji donosi ministar financija, a u suglasnosti s nadležnim regulatornim tijelom za elektroničke komunikacije.

Stoga, Ministarstvo financija zatražilo je od HAKOM-a izdavanje suglasnosti na odredbe članka 9. st. 3. i 4. Pravilnika o priređivanju nagradnih igara, kojim su propisani iznosi cijena po pozivu, odnosno SMS usluzi, kako je određeno prethodno navedenom odredbom Zakona o igrama za sreću.

S obzirom na to da je Vijeće HAKOM-a predmetne iznose ocijenilo osnovanim, izdalo je suglasnost na predložene odredbe članka 9. st. 3. i 4. Pravilnika o priređivanju nagradnih igara i odlučilo kako u izreci.

Slijedom svega navedenog, na temelju članka 69. st. 2. Zakona o igrama na sreću, te članaka 14. i 18. Zakona o elektroničkim komunikacijama, Vijeće HAKOM-a je odlučilo kao u izreci.

Klasa: 001-01/09-05/07

Urbroj: 376-09-12-02

Zagreb, 16. prosinca 2009.

Predsjednik Vijeća
Miljenko Krvišek, dipl. ing. el., v. r.

Odluka, NN 5/2010-135
## Natječajna dokumentacija Hrvatske agencije za poštu i elektroničke komunikacije - Dodatak o izmjeni natječajne dokumentacija od 2. prosinca 2009. godine

### NN 5/2010 (11.1.2010.), Natječajna dokumentacija Hrvatske agencije za poštu i elektroničke komunikacije - Dodatak o izmjeni natječajne dokumentacija od 2. prosinca 2009. godine

5 11.01.2010 Natječajna dokumentacija Hrvatske agencije za poštu i elektroničke komunikacije - Dodatak o izmjeni natječajne dokumentacija od 2. prosinca 2009. godine

HRVATSKA AGENCIJA ZA POŠTU I ELEKTRONIČKE KOMUNIKACIJE

137

NATJEČAJNA DOKUMENTACIJA

ZA IZDAVANJE POJEDINAČNE DOZVOLE ZA UPORABU RADIOFREKVENCIJSKOG SPEKTRA ZA PRUŽANJE USLUGE UPRAVLJANJA ELEKTRONIČKOM KOMUNIKACIJSKOM MREŽOM DIGITALNE TELEVIZIJE ZA MUX D NA PODRUČJU DIGITALNE REGIJE D5 (ISTARSKA ŽUPANIJA, DIO PRIMORSKO-GORANSKE ŽUPANIJE I DIO LIČKO-SENJSKE ŽUPANIJE)

DODATAK O IZMJENI NATJEČAJNE DOKUMENTACIJE

I. Natječajna dokumentacija za izdavanje pojedinačne dozvole za uporabu rediofrekvencijskog spektra za pružanje usluge upravljanja elektroničkom komunikacijskom mrežom digitalne televizije MUX D na području digitalne regije D5 (Istarska županija, dio Primorsko-goranske županije i dio Ličko-senjske županije), naslov 6. »Uvjeti sudjelovanja, ocjenjivanje i odabir ponuda«, u podnaslovu 6.1. »Uvjeti sudjelovanja«

u drugom pasusu, točka 1. mijenja se i glasi:

»Protiv podnositelja ponude i osobe ovlaštene za zastupanje podnositelja ponude se ne vodi istraga niti je podignuta optužnica ili optužni prijedlog.

u sedmom pasusu, točka 8. mijenja se i glasi:

»Uvjerenje nadležnog suda da se protiv podnositelja ponude i osobe ovlaštene za zastupanje podnositelja ponude ne vodi istraga niti je podignuta optužnica ili optužni prijedlog . Ovo uvjerenje ne smije biti starije od 30 dana.«

II. Ovaj dodatak o izmjeni natječajne dokumentacije objavit će se u Narodnim novinama, dnevnom tisku i na internetskim stranicama HAKOM-a.

Predsjednik Vijeća
Miljenko Krvišek, dipl. ing. el., v. r.

Ostalo, NN 5/2010-137
## Odluka o izmjeni i dopuni Odluke o imenovanju članova Državnog izaslanstva Republike Hrvatske za pregovore o pristupanju Republike Hrvatske Europskoj uniji, članova Pregovaračke skupina za vođenje pregovora o pristupanju Republike Hrvatske Europskoj uniji, voditelja radnih skupina za pripreme pregovora po pojedinim poglavljima pregovora - pravne stečevine Europske unije, članova Ureda glavnog pregovarača i članova Tajništva Pregovaračke skupine

### NN 7/2010 (13.1.2010.), Odluka o izmjeni i dopuni Odluke o imenovanju članova Državnog izaslanstva Republike Hrvatske za pregovore o pristupanju Republike Hrvatske Europskoj uniji, članova Pregovaračke skupina za vođenje pregovora o pristupanju Republike Hrvatske Europskoj uniji, voditelja radnih skupina za pripreme pregovora po pojedinim poglavljima pregovora - pravne stečevine Europske unije, članova Ureda glavnog pregovarača i članova Tajništva Pregovaračke skupine

VLADA REPUBLIKE HRVATSKE

146

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), te na temelju odredbi Odluke o uspostavljanju strukture za pregovore o pristupanju Republike Hrvatske Europskoj uniji (»Narodne novine«, br. 49/2005, 46/2006 i 41/2008), Vlada Republike Hrvatske je na sjednici održanoj 7. siječnja 2010. godine donijela

ODLUKU

O IZMJENI I DOPUNI ODLUKE O IMENOVANJU ČLANOVA DRŽAVNOG IZASLANSTVA REPUBLIKE HRVATSKE ZA PREGOVORE O PRISTUPANJU REPUBLIKE HRVATSKE EUROPSKOJ UNIJI, ČLANOVA PREGOVARAČKE SKUPINE ZA VOĐENJE PREGOVORA O PRISTUPANJU REPUBLIKE HRVATSKE EUROPSKOJ UNIJI, VODITELJA RADNIH SKUPINA ZA PRIPREMU PREGOVORA PO POJEDINIM POGLAVLJIMA PREGOVORA – PRAVNE STEČEVINE EUROPSKE UNIJE, ČLANOVA UREDA GLAVNOG PREGOVARAČA I ČLANOVA TAJNIŠTVA PREGOVARAČKE SKUPINE

I.

U Odluci o imenovanju članova Državnog izaslanstva Republike Hrvatske za pregovore o pristupanju Republike Hrvatske Europskoj uniji, članova Pregovaračke skupine za vođenje pregovora o pristupanju Republike Hrvatske Europskoj uniji, voditelja radnih skupina za pripremu pregovora po pojedinim poglavljima pregovora – pravne stečevine Europske unije, članova Ureda glavnog pregovarača i članova Tajništva Pregovaračke skupine (»Narodne novine«, br. 49/2005, 120/2005, 13/2006, 135/2006, 18/2008, 92/2008, 114/2008, 125/2008 i 39/2009), u točki II. podtočka 9. mijenja se i glasi:

»9. dr. sc. Zlatan Fröhlich, predsjednik, Hrvatska gospodarska komora – Komora Zagreb – član Pregovaračke skupine zadužen za poglavlje pregovora – pravne stečevine Europske unije Statistika;«

II.

U točki II., iza podtočke pod rednim brojem 15. dodaje se podtočka 16. koja glasi:

»16. Ivana Maletić, državna tajnica, Ministarstvo financija – članica Pregovaračke skupine zadužena za poglavlje pregovora – pravne stečevine Europske unije Regionalna politika i koordinacija strukturnih instrumenata.«

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 910-04/00-03/06
Urbroj: 5030109-10-1
Zagreb, 7. siječnja 2010.

Predsjednica
Jadranka Kosor, dipl. iur., v. r.

Odluka, NN 7/2010-146
## Rješenje o razrješenju državnog tajnika Ministarstva poljoprivrede, ribarstva i ruralnog razvoja

### NN 7/2010 (13.1.2010.), Rješenje o razrješenju državnog tajnika Ministarstva poljoprivrede, ribarstva i ruralnog razvoja

7 13.01.2010 Rješenje o razrješenju državnog tajnika Ministarstva poljoprivrede, ribarstva i ruralnog razvoja

VLADA REPUBLIKE HRVATSKE

147

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 40. stavka 1. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 7. siječnja 2010. godine donijela

RJEŠENJE

O RAZRJEŠENJU DRŽAVNOG TAJNIKA MINISTARSTVA POLJOPRIVREDE, RIBARSTVA I RURALNOG RAZVOJA

Razrješuje se SREĆKO SELANAC dužnosti državnog tajnika Ministarstva poljoprivrede, ribarstva i ruralnog razvoja, na osobni zahtjev.

Klasa: 080-02/10-02/02
Urbroj: 50304/2-10-01
Zagreb, 7. siječnja 2010.

Predsjednica
Jadranka Kosor, dipl. iur., v. r.

Rješenje, NN 7/2010-147
## Rješenje o imenovanju privremene ravnateljice Pravosudne akademije

### NN 7/2010 (13.1.2010.), Rješenje o imenovanju privremene ravnateljice Pravosudne akademije

7 13.01.2010 Rješenje o imenovanju privremene ravnateljice Pravosudne akademije

VLADA REPUBLIKE HRVATSKE

148

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 44. Zakona o Pravosudnoj akademiji (»Narodne novine«, broj 153/2009), Vlada Republike Hrvatske je na sjednici održanoj 7. siječnja 2010. godine donijela

RJEŠENJE

O IMENOVANJU PRIVREMENE RAVNATELJICE PRAVOSUDNE AKADEMIJE

Imenuje se IVANA GORANIĆ privremenom ravnateljicom Pravosudne akademije do imenovanja ravnatelja temeljem provedenog postupka po objavljenom javnom natječaju.

Klasa: 080-02/10-01/01
Urbroj: 50304/2-10-01
Zagreb, 7. siječnja 2010.

Predsjednica
Jadranka Kosor, dipl. iur., v. r.

Rješenje, NN 7/2010-148
## Rješenje o imenovanju člana Upravnog vijeća Hrvatskog zavoda za zdravstveno osiguranje

### NN 7/2010 (13.1.2010.), Rješenje o imenovanju člana Upravnog vijeća Hrvatskog zavoda za zdravstveno osiguranje

7 13.01.2010 Rješenje o imenovanju člana Upravnog vijeća Hrvatskog zavoda za zdravstveno osiguranje

VLADA REPUBLIKE HRVATSKE

149

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 86. stavka 2. Zakona o obveznom zdravstvenom osiguranju (»Narodne novine«, br. 150/2008, 94/2009 i 155/2009), Vlada Republike Hrvatske je na sjednici održanoj 7. siječnja 2010. godine donijela

RJEŠENJE

O IMENOVANJU ČLANA UPRAVNOG VIJEĆA HRVATSKOG ZAVODA ZA ZDRAVSTVENO OSIGURANJE

Imenuje se TOMISLAV RAGUŽ članom Upravnog vijeća Hrvatskog zavoda za zdravstveno osiguranje, kao predstavnik osiguranih osoba Zavoda.

Klasa: 080-02/10-01/02
Urbroj: 50304/2-10-01
Zagreb, 7. siječnja 2010.

Predsjednica
Jadranka Kosor, dipl. iur., v. r.

Rješenje, NN 7/2010-149
## Rješenje o određivanju Klinike za otorinolaringologiju i kirurgiju vrata Kliničke bolnice "Sestre milosrdnice" Zagreb "Referentnim centom Ministarstva zdravstva i socijalne skrbi za dijagnostiku i liječenje kroničnih i hiperreaktivnih bolesti gornjih dišnih putova"

### NN 7/2010 (13.1.2010.), Rješenje o određivanju Klinike za otorinolaringologiju i kirurgiju vrata Kliničke bolnice "Sestre milosrdnice" Zagreb "Referentnim centom Ministarstva zdravstva i socijalne skrbi za dijagnostiku i liječenje kroničnih i hiperreaktivnih bolesti gornjih dišnih putova"

MINISTARSTVO ZDRAVSTVA I SOCIJALNE SKRBI

151

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju odredbe članka 202. stavka 1. Zakona o općem upravnom postupku (»Narodne novine« broj 53/91 i 103/96), donosi

RJEŠENJE

Klinika za otorinolaringologiju i kirurgiju glave i vrata Kliničke bolnice »Sestre milosrdnice« Zagreb određuje se »Referentnim centrom Ministarstva zdravstva i socijalne skrbi za dijagnostiku i liječenje kroničnih i hiperreaktivnih bolesti gornjih dišnih putova«.

Klasa: UP/I-510-01/08-01/08

Urbroj: 534-07-1-2/5-10-17

Zagreb, 10. prosinca 2009.

Potpredsjednik vlade i
ministar zdravstva i socijalne skrbi
mr. Darko Milinović, dr. med., v. r.

Rješenje, NN 7/2010-151
## Rješenje o određivanju Klinike za otorinolaringologiju i kirurgiju glave i vrata Kliničke bolnice "Sestre milosrdnice" Zagreb "Referentnim centrom ministarstva zdravstva i socijalne skrbi za pedijatrijsku otorinolaringologiju"

### NN 7/2010 (13.1.2010.), Rješenje o određivanju Klinike za otorinolaringologiju i kirurgiju glave i vrata Kliničke bolnice "Sestre milosrdnice" Zagreb "Referentnim centrom ministarstva zdravstva i socijalne skrbi za pedijatrijsku otorinolaringologiju"

7 13.01.2010 Rješenje o određivanju Klinike za otorinolaringologiju i kirurgiju glave i vrata Kliničke bolnice "Sestre milosrdnice" Zagreb "Referentnim centrom ministarstva zdravstva i socijalne skrbi za pedijatrijsku otorinolaringologiju"

MINISTARSTVO ZDRAVSTVA I SOCIJALNE SKRBI

152

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju odredbe članka 202. stavka 1. Zakona o općem upravnom postupku (»Narodne novine« broj 53/91 i 103/96), donosi

RJEŠENJE

Klinika za otorinolaringologiju i kirurgiju glave i vrata Kliničke bolnice »Sestre milosrdnice« Zagreb određuje se »Referentnim centrom Ministarstva zdravstva i socijalne skrbi za pedijatrijsku otorinolaringologiju«.

Klasa: UP/I-510-01/08-01/10

Urbroj: 534-07-1-2/5-09-16

Zagreb, 10. prosinca 2009.

Potpredsjednik vlade i
ministar zdravstva i socijalne skrbi
mr. Darko Milinović, dr. med., v. r.

Rješenje, NN 7/2010-152
## Rješenje o određivanju Klinike za otorinolaringologiju i kirurgiju glave i vrata Kliničke bolnice "Sestre milosrdnice" Zagreb "Referentnim centrom Ministarstva zdravstva i socijalne skrbi za komunikacijske bolesti"

### NN 7/2010 (13.1.2010.), Rješenje o određivanju Klinike za otorinolaringologiju i kirurgiju glave i vrata Kliničke bolnice "Sestre milosrdnice" Zagreb "Referentnim centrom Ministarstva zdravstva i socijalne skrbi za komunikacijske bolesti"

7 13.01.2010 Rješenje o određivanju Klinike za otorinolaringologiju i kirurgiju glave i vrata Kliničke bolnice "Sestre milosrdnice" Zagreb "Referentnim centrom Ministarstva zdravstva i socijalne skrbi za komunikacijske bolesti"

MINISTARSTVO ZDRAVSTVA I SOCIJALNE SKRBI

153

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju odredbe članka 202. stavka 1. Zakona o općem upravnom postupku (»Narodne novine« broj 53/91 i 103/96), donosi

RJEŠENJE

Klinika za otorinolaringologiju i kirurgiju glave i vrata Kliničke bolnice »Sestre milosrdnice« Zagreb određuje se »Referentnim centrom Ministarstva zdravstva i socijalne skrbi za komunikacijske bolesti«.

Klasa: UP/I-510-01/08-01/07

Urbroj: 534-07-1-2/5-09-19

Zagreb, 10. prosinca 2009.

Potpredsjednik vlade i
ministar zdravstva i socijalne skrbi
mr. Darko Milinović, dr. med., v. r.

Rješenje, NN 7/2010-153
## Rješenje o ukidanju rješenja Ministarstva zdravstva o dodjeli naziva "Referenti centar Ministarstva zdravstva Republike Hrvatske za mineralni metabolizam i bolesti kalcificiranih tkiva u uremiji" Općoj bolnici "Sveti Duh" Zagreb

### NN 7/2010 (13.1.2010.), Rješenje o ukidanju rješenja Ministarstva zdravstva o dodjeli naziva "Referenti centar Ministarstva zdravstva Republike Hrvatske za mineralni metabolizam i bolesti kalcificiranih tkiva u uremiji" Općoj bolnici "Sveti Duh" Zagreb

7 13.01.2010 Rješenje o ukidanju rješenja Ministarstva zdravstva o dodjeli naziva "Referenti centar Ministarstva zdravstva Republike Hrvatske za mineralni metabolizam i bolesti kalcificiranih tkiva u uremiji" Općoj bolnici "Sveti Duh" Zagreb

MINISTARSTVO ZDRAVSTVA I SOCIJALNE SKRBI

154

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 202. stavak 1. Zakona o općem upravnom postupku (»Narodne novine« broj 53/91 i 103/96), donosi

RJEŠENJE

Ukida se rješenje Ministarstva zdravstva klasa: UP/I-510-01/03-01/20, ur. broj: 534-05-01/8-03-10 od 12. prosinca 2003. godine o dodjeli naziva »Referentni centar Ministarstva zdravstva Republike Hrvatske za mineralni metabolizam i bolesti kalcificiranih tkiva u uremiji« Općoj bolnici »Sveti Duh« Zagreb.

Klasa: UP/I-510-01/09-01/06

Urbroj: 534-07-1-2/5-09-6

Zagreb, 10. prosinca 2009.

Potpredsjednik vlade i
ministar zdravstva i socijalne skrbi
mr. Darko Milinović, dr. med., v. r.

Rješenje, NN 7/2010-154
## Rješenje o verifikaciji i dodjeli naziva "Referentni centar Ministarstva zdravstva i socijalne skrbi za poremećaje uzrokovane stresom" Kliničkoj bolnici Dubrava, Zagreb

### NN 7/2010 (13.1.2010.), Rješenje o verifikaciji i dodjeli naziva "Referentni centar Ministarstva zdravstva i socijalne skrbi za poremećaje uzrokovane stresom" Kliničkoj bolnici Dubrava, Zagreb

7 13.01.2010 Rješenje o verifikaciji i dodjeli naziva "Referentni centar Ministarstva zdravstva i socijalne skrbi za poremećaje uzrokovane stresom" Kliničkoj bolnici Dubrava, Zagreb

MINISTARSTVO ZDRAVSTVA I SOCIJALNE SKRBI

155

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 202. stavka 1. Zakona o općem upravnom postupku (»Narodne novine« broj 53/91 i 103/96), donosi

RJEŠENJE

Klinici za psihijatriju Kliničke bolnice Dubrava, Zagreb, verificira se i dodjeljuje naziv »Referentni centar Ministarstva zdravstva i socijalne skrbi za poremećaje uzrokovane stresom«.

Klasa: UP/I-510-01/08-01/20

Urbroj: 534-07-1-2/5-09-23

Zagreb, 10. prosinca 2009.

Potpredsjednik vlade i
ministar zdravstva i socijalne skrbi
mr. Darko Milinović, dr. med., v. r.

Rješenje, NN 7/2010-155
## Zaključak Hrvatske agencije za poštu i elektroničke komunikacije, klasa: UP/I-344-08/09-01/70 od 8. prosinca 2009. godine

### NN 7/2010 (13.1.2010.), Zaključak Hrvatske agencije za poštu i elektroničke komunikacije, klasa: UP/I-344-08/09-01/70 od 8. prosinca 2009. godine

HRVATSKA AGENCIJA ZA POŠTU I ELEKTRONIČKE KOMUNIKACIJE

160

Temeljem članka 131. stavka 4. Zakona o općem upravnom postupku (»Narodne novine« br. 53/91 i 103/96; dalje u tekstu: ZUP), članka 114. stavka 4. i članka 114. Zakona o elektroničkim komunikacijama (»Narodne novine« br. 73/08; dalje u tekstu: ZEK), nadzornik elektroničkih komunikacija donosi

ZAKLJUČAK

1. Obustavlja se postupak stručnog nadzora nad trgovačkim društvom VIPnet d.o.o. iz Zagreba, Vrtni put 1, pokrenut radi nadzora nad uporabom radiofrekvencijskog spektra te provjere rada i uporabe radijske postaje na lokaciji HRELJIN VIP (Rijeka).

2. Ovaj zaključak objavit će se u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Zaposlenici Odjela nadzora Hrvatske agencije za poštu i elektroničke komunikacije (dalje u tekstu: HAKOM) su dana 11. 11. 2009. od 14:00 do 16:00 sati, na lokaciji Hreljin VIP, proveli postupak provjere uporabe radiofrekvencijskog spektra te provjere rada i uporabe nepokretne radijske postaje u mikrovalnoj vezi, a prema Dozvoli broj: MV- 00756/2008 od 23. travnja 2008. godine, čiji je vlasnik/korisnik trgovačko društvo VIPnet d.o.o. (dalje u tekstu: VIP).

O utvrđenom činjeničnom stanju sačinjen je Zapisnik o obavljenom stručnom nadzoru uporabe radiofrekvencijskog spektra te provjere rada i uporabe radijske postaje i Mjerno izvješće broj: MV-10, u kojem je opisana metoda mjerenja radijskog signala, primijenjene propisane norme te mjerni rezultati sa zaključkom. Navedeno je dostavljeno VIP-u na očitovanje.

U očitovanju od 1. prosinca 2009. godine, VIP je napomenuo da su frekvencije 22186.5 i 23194.5 zapravo frekvencijski parovi (TX i RX) kanala 25 na 23GHz iz čega je razvidno da predmetna radijska postaja radi sukladno izdanoj dozvoli.

Slijedom navedenog, nadzornik je utvrdio da VIP postupa sukladno predmetnoj dozvoli, stoga je temeljem članka 131. stavka 4. ZUP-a, članka 114. stavka 4. i članka 114. ZEK-a, obustavio postupak po ovom predmetu.

UPUTA O PRAVNOM LIJEKU

Protiv ovog zaključka nije dopuštena žalba, ali se može pokrenuti upravni spor kod Upravnog suda Republike Hrvatske u roku od 30 dana od dana primitka.

Klasa: UP/I-344-08/09-01/70

Urbroj: 376-09-09-01 MM

Zagreb, 8. prosinca 2009.

Nadzornik
elektroničkih komunikacija
Marinko Medić, dipl. ing., v. r.

Ostalo, NN 7/2010-160
## Zaključak Hrvatske agencije za poštu i elektroničke komunikacije, klasa: UP/I-344-08/09-01/71 od 8. prosinca 2009. godine

### NN 7/2010 (13.1.2010.), Zaključak Hrvatske agencije za poštu i elektroničke komunikacije, klasa: UP/I-344-08/09-01/71 od 8. prosinca 2009. godine

HRVATSKA AGENCIJA ZA POŠTU I ELEKTRONIČKE KOMUNIKACIJE

161

Temeljem članka 131. stavka 4. Zakona o općem upravnom postupku (»Narodne novine« br. 53/91 i 103/96; dalje u tekstu: ZUP), članka 114. stavka 4. i članka 114. Zakona o elektroničkim komunikacijama (»Narodne novine« br. 73/08; dalje u tekstu: ZEK), nadzornik elektroničkih komunikacija donosi

ZAKLJUČAK

1. Obustavlja se postupak stručnog nadzora nad trgovačkim društvom VIPnet d.o.o. iz Zagreba, Vrtni put 1, pokrenut radi nadzora nad uporabom radiofrekvencijskog spektra te provjere rada i uporabe radijske postaje na lokaciji HRELJIN VIP (Rijeka).

2. Ovaj zaključak objavit će se u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Zaposlenici Odjela nadzora Hrvatske agencije za poštu i elektroničke komunikacije (dalje u tekstu: HAKOM) su dana 11. 11. 2009. od 14:00 do 16:00 sati, na lokaciji Hreljin VIP, proveli postupak provjere uporabe radiofrekvencijskog spektra te provjere rada i uporabe nepokretne radijske postaje u mikrovalnoj vezi, a prema Dozvoli broj: MV- 00754/2008 od 23. travnja 2008. godine, čiji je vlasnik/korisnik trgovačko društvo VIPnet d.o.o. (dalje u tekstu: VIP).

O utvrđenom činjeničnom stanju sačinjen je Zapisnik o obavljenom stručnom nadzoru uporabe radiofrekvencijskog spektra te provjere rada i uporabe radijske postaje i Mjerno izvješće broj: MV-09, u kojem je opisana metoda mjerenja radijskog signala, primijenjene propisane norme te mjerni rezultati sa zaključkom. Navedeno je dostavljeno VIP-u na očitovanje.

U očitovanju od 1. prosinca 2009. godine, VIP je napomenuo da su frekvencije 22179.5 i 23187.5 zapravo frekvencijski parovi (TX i RX) kanala 25 na 23GHz iz čega je razvidno da predmetna radijska postaja radi sukladno izdanoj dozvoli.

Slijedom navedenog, nadzornik je utvrdio da VIP postupa sukladno predmetnoj dozvoli, stoga je temeljem članka 131. stavka 4. ZUP-a, članka 114. stavka 4. i članka 114. ZEK-a, obustavio postupak po ovom predmetu.

UPUTA O PRAVNOM LIJEKU

Protiv ovog zaključka nije dopuštena žalba, ali se može pokrenuti upravni spor kod Upravnog suda Republike Hrvatske u roku od 30 dana od dana primitka.

Klasa: UP/I-344-08/09-01/71

Urbroj: 376-09-09-01 MM

Zagreb, 8. prosinca 2009.

Nadzornik
elektroničkih komunikacija
Marinko Medić, dipl. ing., v. r.

Ostalo, NN 7/2010-161
## Zaključak Hrvatske agencije za poštu i elektroničke komunikacije, klasa: UP/I-344-08/09-01/78 od 17. prosinca 2009. godine

### NN 7/2010 (13.1.2010.), Zaključak Hrvatske agencije za poštu i elektroničke komunikacije, klasa: UP/I-344-08/09-01/78 od 17. prosinca 2009. godine

7 13.01.2010 Zaključak Hrvatske agencije za poštu i elektroničke komunikacije, klasa: UP/I-344-08/09-01/78 od 17. prosinca 2009. godine

HRVATSKA AGENCIJA ZA POŠTU I ELEKTRONIČKE KOMUNIKACIJE

162

Temeljem članka 131. stavka 4. Zakona o općem upravnom postupku (»Narodne novine« br. 53/91 i 103/96; dalje u tekstu: ZUP), članka 114. stavka 4. i članka 114. Zakona o elektroničkim komunikacijama (»Narodne novine« br. 73/08; dalje u tekstu: ZEK), nadzornik elektroničkih komunikacija donosi

ZAKLJUČAK

1. Obustavlja se postupak stručnog nadzora nad trgovačkim društvom TELE 2 d.o.o. iz Zagreba, Ulica grada Vukovara 269d, pokrenut radi nadzora nad uporabom radiofrekvencijskog spektra te provjere rada i uporabe radijske postaje na lokaciji Klis, Kočinje Brdo.

2. Ovaj zaključak objavit će se u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Zaposlenici Odjela nadzora Hrvatske agencije za poštu i elektroničke komunikacije (dalje u tekstu: HAKOM) su dana 11. studenog 2009. od 11:00 do 13:00 sati, na lokaciji Klis, Kočinje Brdo, proveli postupak provjere uporabe radiofrekvencijskog spektra te provjere rada i uporabe nepokretne radijske postaje u mikrovalnoj vezi, a prema Dozvoli broj MV-01210/2008 od 28. kolovoza 2008. godine, čiji je vlasnik/korisnik trgovačko društvo Tele 2 d.o.o.

O utvrđenom činjeničnom stanju sačinjeno je i Mjerno izvješće kontrolno-mjernog središta Split broj: MV-03, u kojem je opisana metoda mjerenja radijskog signala, primijenjene propisane norme te mjerni rezultati sa zaključkom. Navedeno je dostavljeno Tele 2 na očitovanje dopisom od 7. prosinca 2009.

U očitovanju od 15. prosinca 2009. godine, trgovačko društvo Tele 2 je napomenulo da je samo uočilo nepravilnost u radu predmetne radijske postaje te je ista uklonjena 26. studenog 2009.

Slijedom navedenog, nadzornik je utvrdio da Tele 2 postupa sukladno predmetnoj dozvoli, stoga je temeljem članka 131. stavka 4. ZUP-a, članka 114. stavka 4. i članka 114. ZEK-a, obustavio postupak po ovom predmetu.

UPUTA O PRAVNOM LIJEKU

Protiv ovog zaključka nije dopuštena žalba, ali se može pokrenuti upravni spor kod Upravnog suda Republike Hrvatske u roku od 30 dana od dana primitka.

Klasa: UP/I-344-08/09-01/78

Urbroj: 376-09-09-03 IM

Zagreb, 17. prosinca 2009.

Nadzornik
elektroničkih komunikacija
Ivo Majerski, dipl. ing. el., v. r.

Ostalo, NN 7/2010-162
## Zaključak kojim se u obrazloženju rješenja Hrvatske agencije za nadzor financijskih usluga ispravlja pogreška u tekstu za društvo Auctor kapital d.o.o., Zagreb

### NN 7/2010 (13.1.2010.), Zaključak kojim se u obrazloženju rješenja Hrvatske agencije za nadzor financijskih usluga ispravlja pogreška u tekstu za društvo Auctor kapital d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

164

Sukladno odredbama članka 15. stavak 1. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 219. stavak 2. Zakona o općem upravnom postupku (»Narodne novine« broj 53/91 i 103/96 – Odluka US RH), radi ispravljanja pogreške u rješenju po službenoj dužnosti, Uprava Hrvatske agencije za nadzor financijskih usluga, na sjednici održanoj 30. prosinca 2009. godine, donijela je

ZAKLJUČAK

1. U obrazloženju Zaključka Hrvatske agencije za nadzor financijskih usluga, klasa: UP/I-451-04/09-10/15, urbroj: 326-111/09-3, od 23. prosinca 2009. godine, ispravlja se pogreška tako da u prvom odlomku umjesto teksta »za društvo Auctor kapital d.o.o., Zagreb, Dežmanova 5, (dalje: Ponuditelj) nastala obveza objavljivanja ponude za preuzimanje društva Auctor Kapital d.o.o. Zagreb, Dežmanova 5 (dalje u tekstu: Ciljno društvo)« treba stajati tekst »za društvo Auctor Kapital d.o.o., Zagreb, Dežmanova 5, (dalje: Ponuditelj) nastala obveza objavljivanja ponude za preuzimanje društva Laguna Novigrad d.d. Novigrad, Škverska 8, (dalje u tekstu: Ciljno društvo)«.

2. Ispravak iz točke 1. upisat će se u izvornik Zaključka u obliku bilješke.

3. Ovaj zaključak objavit će se u »Narodnim novinama«.

Obrazloženje

U prvom odlomku obrazloženja Zaključka Hrvatske agencije za nadzor financijskih usluga (dalje: Agencija), klasa: UP/I-451-04/09-10/15, urbroj: 326-111/09-3, od 23. prosinca 2009. godine, pogrešno je navedeno da je rješenjem Agencije, klasa: UP/I-451-04/08-10/25, urbroj: 326-111/09-16, od 29. listopada 2009. godine, utvrđeno da je »za društvo Auctor kapital d.o.o., Zagreb, Dežmanova 5, (dalje: Ponuditelj) nastala obveza objavljivanja ponude za preuzimanje društva Auctor Kapital d.o.o. Zagreb, Dežmanova 5 (dalje u tekstu: Ciljno društvo)«.

S obzirom na to da je u navedenom tekstu pogrešno napisana tvrtka društva Auctor Kapital d.o.o., Zagreb, Dežmanova 5, te je u skladu s izrekom Zaključka Agencije od 23. prosinca 2009. godine, kao Ciljno društvo trebalo biti navedeno društvo Laguna Novigrad d.d. Novigrad, Škverska 8, to je na temelju odredbe članka 219. stavak 1. i 2. Zakona o općem upravnom postupku, odlučeno kao u točki 1. i 2. izreke.

Na temelju odredbe članka 8. stavak 3. Zakona o Hrvatskoj agenciji za nadzor financijskih usluga, ovaj zaključak objavljuje se u »Narodnim novinama«.

UPUTA O PRAVNOM LIJEKU

Protiv ovog zaključka žalba nije dopuštena, ali se može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog zaključka.

Klasa: UP/I-451-04/09-10/15

Urbroj: 326-111/09-4

Zagreb, 30. prosinca 2009.

Član Uprave
Ivan Vrljić, v. r.

Ostalo, NN 7/2010-164
## Rješenje kojim se Stjepanu Piljeku, osnivaču obrta za zastupanje u osiguranju, izdaje dozvola za obavljanje djelatnosti zastupanja u osiguranju

### NN 7/2010 (13.1.2010.), Rješenje kojim se Stjepanu Piljeku, osnivaču obrta za zastupanje u osiguranju, izdaje dozvola za obavljanje djelatnosti zastupanja u osiguranju

7 13.01.2010 Rješenje kojim se Stjepanu Piljeku, osnivaču obrta za zastupanje u osiguranju, izdaje dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

166

Na temelju odredbi članka 15. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 2. u svezi s člankom 236. stavak 4., članka 250. stavak 2. u svezi s člankom 236. stavak 4., članka 260. točka 1. u svezi s člankom 236. stavak 4. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, u predmetu izdavanja dozvole za obavljanje djelatnosti zastupanja u osiguranju Stjepanu Piljeku, Kebel 117, Bedekovčina, osnivaču obrta za zastupanje u osiguranju »Santo Marko«, na sjednici održanoj 30. prosinca 2009. godine donijela je

RJEŠENJE

I. Stjepanu Piljeku, Kebel 117, Bedekovčina, osnivaču obrta za zastupanje u osiguranju »Santo Marko«, izdaje se dozvola za obavljanje djelatnosti zastupanja u osiguranju.

II. Stjepan Piljek, Kebel 117, Bedekovčina, osnivač obrta za zastupanje u osiguranju »Santo Marko«, dužan je poslove zastupanja u osiguranju obavljati kao isključivu djelatnost.

III. Stjepan Piljek, Kebel 117, Bedekovčina, osnivač obrta za zastupanje u osiguranju »Santo Marko«, dužan je u roku od tri dana od dana upisa u obrtni registar dostaviti Hrvatskoj agenciji za nadzor financijskih usluga izvadak iz obrtnog registra.

IV. Izreka ovog rješenja objavit će se u »Narodnim novinama«.

Klasa: UP/I-453-02/09-37/80

Urbroj: 326-112-09-4

Zagreb, 30. prosinca 2009.

Član Uprave
Ivan Vrljić, v. r.

Rješenje, NN 7/2010-166
## Izmjene i dopune Statuta Hrvatske komore ovlaštenih inženjera geodezije

### NN 7/2010 (13.1.2010.), Izmjene i dopune Statuta Hrvatske komore ovlaštenih inženjera geodezije

HRVATSKA KOMORA OVLAŠTENIH INŽENJERA GEODEZIJE

168

Na temelju članka 28. stavka 1. Zakona o obavljanju geodetske djelatnosti (»Narodne novine« broj 152/08), Skupština Hrvatske komore ovlaštenih inženjera geodezije, uz pribavljenu suglasnost Državne geodetske uprave klasa: 930-03/09-01/21, urbroj: 541-02-1/1-09-4, od 15. prosinca 2009. godine, je na sjednici održanoj 17. prosinca 2009. godine donijela

IZMJENE I DOPUNE

STATUTA HRVATSKE KOMORE OVLAŠTENIH INŽENJERA GEODEZIJE
objavljenog u »Narodnim novinama« broj 52/09, 29. travnja 2009. godine

Članak 1.

U članku 31. brišu se riječi »i Poslovnikom o radu«.

Članak 2.

U članku 36. stavak 5. iza riječi »Komore« dodaju se riječi »stručnih suradnika i suradnika ovlaštenih inženjera geodezije upisanih u Evidenciju iz članka 6. stavak 2. alineja 4. ovog Statuta,«.

Članak 3.

U članku 57. stavak 1. umjesto riječi »članka 51.« treba stajati »članka 53. stavka 2.«.

Članak 4.

U članku 79. stavak 2. mijenja se i glasi:

»Ovlašteni inženjer geodezije koji stručne geodetske poslove obavlja samostalno u uredu ovlaštenog inženjera geodezije ili zajedničkom geodetskom uredu i pravne osobe registrirane za obavljanje stručnih geodetskih poslova smatraju se ovlaštenim osobama u smislu propisa koji uređuju državnu izmjeru i katastar nekretnina«.

Članak 5.

U članku 86. stavak 3. treba brisati riječ »vijeća«.

Članak 6.

U članku 107. stavak 2. točka 8. mijenja se i glasi:

»ako obavlja poslove protivno zakonu«

i na kraju stavka dodaju se nove točke:

»– ako za vrijeme zaposlenja u državnoj službi ili tijelu lokalne ili područne samouprave iskorištava službeni položaj za dobivanje posla ili za dobivanje povlaštenog položaja za sebe ili druge osobe s kojima je povezan na bilo koji način,

– ako neovlašteno izradi pečat ovlaštenog inženjera geodezije

– ako dopusti korištenje pečata ovlaštenog inženjera geodezije neovlaštenoj osobi«.

Članak 7.

U članku 145. dodaju se nove stavke koje glase:

(3) Žig izrađen od kovine otiskuje se u crvenom vosku.

(4) Komora ima i suhi žig.

Članak 8.

U članku 146. stavku 1. umijesto riječi »Središnjeg državnog ureda za upravu« treba stajati: »Ministarstva uprave«

i dodaju se novi stavci koji glase:

(2) Pečati i žigovi s grbom Republike Hrvatske okruglog su oblika, promjera 38 mm, 25 mm i 18 mm s rednim brojem (1) i sadržajem: »REPUBLIKA HRVATSKA, HRVATSKA KOMORA OVLAŠTENIH INŽENJERA GEODEZIJE, ZAGREB.«

(3) Način korištenja pečata i žigova uređen je posebnim propisom.

Članak 9.

Ovlašćuje se Upravni odbor Komore da izda pročišćeni tekst Statuta Komore.

Članak 10.

Ove Izmjene i dopune Statuta stupaju na snagu osmog dana od dana objave u »Narodnim novinama«.

Klasa: 002-01/09-02/1

Urbroj: 507-02-01-09-1

Zagreb, 17. prosinca 2009.

Predsjednik
Hrvatske komore ovlaštenih
inženjera geodezije
Branko Kleković, dipl. ing. geod., v. r.

Izmjene i dopune, NN 7/2010-168
## Odluka o namjeri sudjelovanja u osnivanju fondova za gospodarsku suradnju

### NN 8/2010 (15.1.2010.), Odluka o namjeri sudjelovanja u osnivanju fondova za gospodarsku suradnju

8 15.01.2010 Odluka o namjeri sudjelovanja u osnivanju fondova za gospodarsku suradnju

VLADA REPUBLIKE HRVATSKE

173

Na temelju članka 10. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 14. siječnja 2010. godine donijela

ODLUKU

O NAMJERI SUDJELOVANJA U OSNIVANJU FONDOVA ZA GOSPODARSKU SURADNJU

I.

U svrhu poticanja razvoja gospodarstva, očuvanja sadašnjih i stvaranja novih radnih mjesta, jačanja postojećih i pokretanja novih gospodarskih subjekata, putem vlasničkog restrukturiranja ulaganjem dodatnog kapitala, Vlada Republike Hrvatske u suradnji sa zainteresiranim privatnim ulagateljima sudjelovat će u osnivanju fondova za gospodarsku suradnju.

II.

Fondovi za gospodarsku suradnju, u smislu ove Odluke, su investicijski fondovi koji se osnivaju i posluju u skladu sa Zakonom o investicijskim fondovima, kao otvoreni investicijski fondovi rizičnog kapitala s privatnom ponudom te u skladu s uvjetima iz točaka III. i IV. ove Odluke i propisom iz točke V. ove Odluke.

III.

Vlada Republike Hrvatske, putem kvalificiranog ulagatelja u fondove za gospodarsku suradnju, uvećat će veličinu svakog fonda za gospodarsku suradnju za iznos jednak izvršenim uplatama svih ostalih kvalificiranih ulagatelja.

IV.

Ukupni iznos sredstava kojim će Republika Hrvatska sudjelovati u osnivanju fondova za gospodarsku suradnju, sukladno točki III. ove Odluke, iznosit će najviše do milijardu kuna.

V.

Ministar nadležan za gospodarstvo, u roku 10 dana od dana stupanja na snagu ove Odluke, propisat će uvjete za sudjelovanje na natječaju za izbor društava za upravljanje fondovima za gospodarsku suradnju, rok za prijavu na natječaj, elemente koje treba sadržavati ponuda, uključujući najmanje podatke o ciljevima fonda, veličini fonda, naknadi za upravljanje i naknadi koja ovisi o prinosu fonda, djelokrug odlučivanja povjereničkog odbora i broj članova tog odbora, način donošenja odluka povjereničkog odbora, kao i rokove i način poziva za uplatu te izdavanje prethodne suglasnosti ministarstva nadležnog za gospodarstvo za prospekt i statut pojedinog fonda, a i druga pitanja od značenja za provedbu ove Odluke.

VI.

Ova Odluka stupa na snagu danom objave u »Narodnim novinama«.

Klasa: 402-09/10-02/01
Urbroj: 5030120-10-1
Zagreb, 14. siječnja 2010.

Predsjednica
Jadranka Kosor, dipl. iur., v. r.

Odluka, NN 8/2010-173
## Pravilnik o dopuni Pravilnika o plovidbi na unutarnjim vodama

### NN 8/2010 (15.1.2010.), Pravilnik o dopuni Pravilnika o plovidbi na unutarnjim vodama

MINISTARSTVO MORA, PROMETA I INFRASTRUKTURE

178

Na temelju članka 10. stavka 3. i članka 244. stavka 2. Zakona o plovidbi i lukama unutarnjih voda (»Narodne novine« 109/07, 132/07), ministar mora, prometa i infrastrukture donosi

PRAVILNIK

O DOPUNI PRAVILNIKA O PLOVIDBI NA UNUTARNJIM VODAMA

Članak 1.

U Pravilniku o plovidbi na unutarnjim vodama (»Narodne novine« br. 138/08) iza članka 172. dodaje se novi članak 172.a koji glasi:

Članak 172. a

Članak 119. stavak 2. počinje se primjenjivati danom pristupanja Republike Hrvatske Europskoj uniji.

Članak 2.

Ovaj Pravilnik stupa na snagu osmog dana od dana objave u »Narodnim novinama».

Klasa: 011-01/09-03/83
Urbroj: 530-05-09-1
Zagreb, 4. prosinca 2009.

Ministar
Božidar Kalmeta, v. r.

Pravilnik, NN 8/2010-178
## Pravilnik o izmjenama Pravilnika o minimalnim tehničkim i drugim uvjetima koji se odnose na prodajne objekte, opremu i sredstva u prodajnim objektima i uvjetima za prodaju robe izvan prodavaonica

### NN 8/2010 (15.1.2010.), Pravilnik o izmjenama Pravilnika o minimalnim tehničkim i drugim uvjetima koji se odnose na prodajne objekte, opremu i sredstva u prodajnim objektima i uvjetima za prodaju robe izvan prodavaonica

MINISTARSTVO GOSPODARSTVA, RADA I PODUZETNIŠTVA

179

Na temelju članka 12. stavak 2. i 3. Zakona o trgovini (»Narodne novine« br. 87/08., 96/08., 1 16/08. i 76/09.) ministar gospodarstva, rada i poduzetništva uz suglasnost ministra zaštite okoliša, prostornog uređenja i graditeljstva, ministra poljoprivrede, ribarstva i ruralnog razvoja i ministra zdravstva i socijalne skrbi donosi

PRAVILNIK

O IZMJENAMA PRAVILNIKA O MINIMALNIM TEHNIČKIM I DRUGIM UVJETIMA KOJI SE ODNOSE NA PRODAJNE OBJEKTE, OPREMU I SREDSTVA U PRODAJNIM OBJEKTIMA I UVJETIMA ZA PRODAJU ROBE IZVAN PRODAVAONICA

Članak 1.

U Pravilniku o minimalnim tehničkim i drugim uvjetima koji se odnose na prodajne objekte, opremu i sredstva u prodajnim objektima i uvjetima za prodaju robe izvan prodavaonica (»Narodne novine« br. 66/09. i 108/09.) u članku 15. u stavku 2. riječi: »ne većem od 0,50 kg i/ili 2.00 1« brišu se.

U stavku 2. riječi: »U asortiman prodavaonice na benzinskoj postaji ne ulazi hrana koja prema posebnim propisima zahtijeva posebne uvjete čuvanja i izlaganja na policama, koja ne smije biti izložena izvoru kontaminacije, teških metala i otrovnih plinova, a koristi se u svakodnevnoj prehrani ljudi uporabom u kućanstvu« postaju novi stavak 3.

Dosadašnji stavak 3. postaje stavak 4.

Članak 2.

Članak 44. briše se.

Članak 3.

Dosadašnji članak 45. postaje članak 44., a članak 46. postaje članak 45.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01 /09-01/96

Urbroj: 526-05-01-01/3-09-35

Zagreb, 30. prosinca 2009.

Ministar
gospodarstva, rada i poduzetništva
mr. sc. Đuro Popijač, v. r.

Pravilnik, NN 8/2010-179
## Konačni službeni rezultati izbora za predsjednika Republike Hrvatske

### NN 8/2010 (15.1.2010.), Konačni službeni rezultati izbora za predsjednika Republike Hrvatske

DRŽAVNO IZBORNO POVJERENSTVO REPUBLIKE HRVATSKE

180

Državno izborno povjerenstvo Republike Hrvatske sastavljeno od Branka Hrvatina, dipl. iur. kao predsjednika, Jakoba Miletića, dipl. iur., Jasne Guštek, dipl. iur., Zdravke Čufar Šarić, dipl. iur. i Aleksandre Jozić-Ileković, dipl. iur. kao potpredsjednika te Davora Orlovića, dipl. iur., Zorislava Hama, dipl. iur., Josipa Vreska, dipl. iur. i Vlatke Kovačević, dipl. iur. kao članova, na temelju članaka 40. i 41. Zakona o izboru predsjednika Republike Hrvatske (»Narodne novine« broj 22/92., 42/92. – ispr., 71/97., 69/04. i 99/04. ispr.), utvrđuje i objavljuje

IZBOR

PREDSJEDNIKA REPUBLIKE HRVATSKE

I.

Od ukupno 4.495.528 birača upisanih u popis birača, glasovalo je 2.253.570 birača ili 50,13%, od čega je glasovalo prema glasačkim listićima 2.253.154 birača ili 50,12 %. Važećih listića bilo je 2.222.607 ili 98,64%, a nevažećih 30.547 ili 1,36%.

Pojedini kandidati dobili su sljedeći broj glasova:

1. prof. dr. sc. IVO JOSIPOVIĆ 1.339.385 ili 60,26%

2. MILAN BANDIĆ 883.222 ili 39,74%

II.

Državno izborno povjerenstvo Republike Hrvatske, na temelju rezultata sa svih biračkih mjesta, utvrđuje i objavljuje za predsjednika Republike Hrvatske izabran je prof. dr. sc. Ivo Josipović.

Klasa: 013-04/10-02/07

Urbroj: 507-10-01

Zagreb, 14. siječnja 2010.

Predsjednik
Branko Hrvatin, dipl. iur., v. r.

Ostalo, NN 8/2010-180
## Odluka o prirezu porezu na dohodak Grada Hrvatske Kostajnice

### NN 8/2010 (15.1.2010.), Odluka o prirezu porezu na dohodak Grada Hrvatske Kostajnice

8 15.01.2010 Odluka o prirezu porezu na dohodak Grada Hrvatske Kostajnice

GRAD KOSTAJNICA

186

Na temelju članka 29., 30., i 30.a Zakona o financiranju jedinica lokalne i područne (regionalne) samouprave (»Narodne novine« 117/93, 33/00, 73/00, 59/01, 107/01, 117/01, 150/02, 147/03, 132/06, 26/07 – Odluka USRH, 73/08), članka 32. Statuta Grada Hrvatske Kostajnice (»Službeni vjesnik« Grada Hrvatske Kostajnice broj 27/09) i članka 70. Poslovnika Gradskog vijeća Grada Hrvatske Kostajnice (»Službeni vjesnik« Grada Hrvatske Kostajnice broj 27/09) Gradsko vijeće Grada Hrvatske Kostajnice, na svojoj 7. sjednici održanoj 30. prosinca 2009., donijelo je

ODLUKU

O PRIREZU POREZU NA DOHODAK

Članak 1.

Ovom se Odlukom uvodi obveza plaćanja prireza porezu na dohodak, visina stope prireza porezu na dohodak, način obračuna i plaćanje.

Članak 2.

Prirez porezu na dohodak plaća se po stopi od 4% (četiri posto).

Članak 3.

Prirez porezu na dohodak plaćaju fizičke osobe, rezidenti, obveznici poreza na dohodak od nesamostalnog rada, poreza na dohodak od samostalne djelatnosti, poreza na dohodak od imovine i imovinskih prava, poreza na dohodak od kapitala, poreza na dohodak od osiguranja i drugog dohotka koji imaju prebivalište ili uobičajeno boravište na području grada Hrvatske Kostajnice, i nerezidenti koji su na području grada Hrvatske Kostajnice ostvarili dohodak, a sve sukladno odredbama Zakona o porezu na dohodak i Pravilnika o porezu na dohodak.

Osnovica prirezu poreza na dohodak je utvrđen porez na dohodak.

Članak 4.

Prirez porezu na dohodak prihod je proračuna grada Hrvatske Kostajnice, i uplaćuje se na prolazni račun poreza i prireza na dohodak broj.

Članak 5.

Poslove u svezi s utvrđivanjem i naplatom prireza porezu na dohodak obavlja Ministarstvo financija – Porezna uprava.

Članak 6.

Ova Odluka stupa na snagu danom objave u »Službenom vjesniku« Grada Hrvatske Kostajnice, a primjenjuje se od 1. siječnja. 2010.

Klasa: 022-05/09-01/46

Urbroj: 2176/02-09-01-1

Hrvatska Kostajnica, 30. prosinca 2009.

Predsjednica
Gradskog vijeća
Marija Krupić, prof., v. r.

Odluka, NN 8/2010-186
## Pravilnik o izmjenama Pravilnika o ulovu, uzgoju i prometu tune (Thunnus thynnus)

### NN 9/2010 (18.1.2010.), Pravilnik o izmjenama Pravilnika o ulovu, uzgoju i prometu tune (Thunnus thynnus)

MINISTARSTVO POLJOPRIVREDE, RIBARSTVA I RURALNOG RAZVOJA

189

Na temelju članka 48. stavka 3. točaka 1. i 2., članka 49. stavka 1. točke 9., članka 57. stavka 5. te članka 58. stavka 3. Zakona o morskom ribarstvu (»Narodne novine«, br. 74/94, 57/96, 46/97 – pročišćeni tekst i 48/05) ministar poljoprivrede, ribarstva i ruralnog razvoja donosi

PRAVILNIK

O IZMJENAMA PRAVILNIKA O ULOVU, UZGOJU I PROMETU TUNE (*Thunnus thynnus*)

Članak 1.

U Pravilniku o ulovu, uzgoju i prometu tune (Thunnus thynnus) (»Narodne novine« br. 39/09 i 67/09) u članku 3. stavak 1. mijenja se i glasi:

»(3) Izlovna kvota za 2010. godinu iznosi 393,50 t.«.

Članak 2.

U članku 5. stavak 3. mijenja se i glasi:

»(3) Izlovna kvota za 2010. godinu za plivarice tunolovke iznosi 384,28 t.«.

Stavak 12. mijenja se i glasi:

»(12) Izlovna kvota za 2010. godinu iznosi za udičarske alate u gospodarskom ribolovu 6,16 t, rekreacijskom ribolovu 1,53 t i sportskom ribolovu 1,53 t.«.

Članak 3.

U članku 10. stavku 2. riječ: »travnja« mijenja se riječju: »svibnja«.

Stavak 4. briše se.

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/1
Urbroj: 525-08-1-0323/10-1
Zagreb, 11. siječnja 2010.

Ministar
Petar Čobanković, v. r.

Pravilnik, NN 9/2010-189